Чыла вере ( «Писатели …» справочниклаште, «Ончыко» журналыште) серыме, пуйто Юрий Чавайнын икымше почеламутшо «Рвезе коммунист» газетеш 1957 ийыште савыкталтын. Талук пеш кужус, а лачшым кунам? Чынжым гын Юрийын поэт лӱмжӧ 1956 ий 19 апрельыште лектын: тудо кечын комсомол газет «Кушто тые улат, моторем?» ден «Куна руло пӱртӱсын чеченже» почеламутлажым пуртен. Нуно кугу огытыл- 16 да 18 коран. Нине стих «Ӱжаран куэрлаште» сборникыш пуреныт,а индеш кечылан варарак савыкталтше « Поэт ден шӱшпык» почеламут ала-кузе йомын кодын (книгаш пурыдымо стих эше ятыр). А вет тыште- авторын моторлык да поэзий, илыш да пӱртӱс нерген шонкалымашыже.